


	Európai Parlament
2019-2024
	[image: EP logo RGB_Mute]



ELFOGADOTT SZÖVEGEK

[bookmark: TANumber]P9_TA(2024)0225
Andris Ameriks mentelmi jogának felfüggesztésére irányuló kérelem
[bookmark: DocNumber][bookmark: _GoBack]
[bookmark: Commission]Jogi Bizottság
[bookmark: PE]PE759.886
[bookmark: Sujet][bookmark: References]Az Európai Parlament 2024. április 11-i határozata az Andris Ameriks mentelmi jogának felfüggesztésére irányuló kérelemről (2023/2090(IMM))
[bookmark: TextBodyBegin]Az Európai Parlament,
–	tekintettel a Rigai Főügyészség Büntetőjogi Osztálya korrupcióellenes koordinációs részlegének ügyésze 2023. május 24-i, a Lett Köztársaság főügyésze által ugyanazon a napon továbbított, Andris Ameriks mentelmi jogának felfüggesztésére irányuló kérelmére, amelyet a Lett Köztársaságban indítandó büntetőeljárás keretében nyújtottak be, és amelyet a 2023. június 14-i plenáris ülésen jelentettek be,
–	miután eljárási szabályzata 9. cikke (6) bekezdésének megfelelően Andris Ameriks nevében meghallgatta Nils Ušakovsot,
–	tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
–	tekintettel a lett alkotmány 29. és 30. cikkére,
–	tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre[footnoteRef:1], [1:  	A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23; a Bíróság 2019. december 19-i Junqueras Vies ítélete, C-502/19, ECLI:EU:C:2019:1115.] 

–	tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
–	tekintettel a Jogi Bizottság jelentésére (A9-0169/2024),
A.	mivel a Rigai Főgyészség Büntetőjogi Osztálya korrupcióellenes koordinációs részlegének ügyésze kérte Andris Ameriks, Lettországban megválasztott európai parlamenti képviselő mentelmi jogának felfüggesztését azzal a céllal, hogy büntetőeljárást indíthasson ellene azzal a bűncselekménnyel kapcsolatban, melynek során csúszópénzt fogadott el, aminek fejében harmadik személy érdekében jogellenes cselekményt követett el hivatalos tisztségét felhasználva, a lett büntető törvénykönyv 320. cikkének (4) bekezdése értelmében;
B.	mivel a 2017. július 22. és 2017. szeptember 17. közötti időszakban Andris Ameriks Riga város polgármester-helyetteseként, így felelős munkakört betöltő, közhatalmi jogkörrel felruházott kösztisztviselőként többek között állítólag egy minibuszos közlekedési vállalat közvetítő tulajdonosától csúszópénzt követelt a rigai önkormányzattól a társaság által szállított utasok után kapott összegek 50%-ának megfelelő összegben, akik jogosultak lettek volna utazási kedvezmények igénybevételére;
C.	mivel Andris Amerikset a 2019. májusi európai választásokat követően európai parlamenti képviselővé választották;
D.	mivel az Európai Unió kiváltságairól és mentességeiről szóló 7. számú jegyzőkönyv 8. cikke értelmében a feltételezett jogsértés nem Andris Ameriks európai parlamenti képviselői feladatának ellátása során kinyilvánított véleményével vagy leadott szavazataival kapcsolatos;
E.	mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
F.	mivel a lett alkotmány 29. és 30. cikke a következőképpen rendelkezik:
„29. cikk
A Saeima tagja a Saeima beleegyezése nélkül nem tartóztatható le, lakóhelyén házkutatás nem végezhető, és szabadsága semmilyen módon nem korlátozható. (...)
30. cikk
A Saeima beleegyezése nélkül tagjaival szemben büntetőeljárás nem indítható, és közigazgatási bírság nem szabható ki.”;
G.	mivel egyrészről a Parlamentet nem lehet bírósághoz hasonlítani, másrészről pedig a mentelmi jog felfüggesztésére irányuló eljárásban az érintett képviselő nem tekinthető „vádlottnak”[footnoteRef:2]; [2:  	A Törvényszék 2019. április 30-i Briois kontra Európai Parlament ítélete, T-214/18, ECLI:EU:T:2019:266.] 

H.	mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
I.	mivel a nyomozás nem tudta biztosan megállapítani az állítólagos bűncselekmény pontos helyét és időpontját;
J.	mivel az Andris Ameriksnek felrótt cselekményt 2017-ben követték el, és a Lett Köztársaság főügyésze csak 2023. május 23-án továbbította a mentelmi jog felfüggesztésére irányuló kérelmet; mivel nem szolgáltak meggyőző indokolással az eljárás ilyen mértékű késedelmét illetően;
K.	mivel az Európai Unió Bíróságának ítélkezési gyakorlata szerint „a Parlament igen széles körű mérlegelési jogkörrel bír a mentelmi jog felfüggesztésére vagy fenntartására irányuló kérelmet követő határozat tartalmát illetően, azon politikai jelleg folytán, amellyel az ilyen határozat rendelkezik”[footnoteRef:3]; [3:  	A Törvényszék 2013. január 17-i Gollnisch kontra Európai Parlament ítélete, T-346/11 és T-347/11, ECLI:EU:T:2013:23, 59. pont és az ott hivatkozott ítélkezési gyakorlat.] 

L.	mivel e konkrét bizonyítékok következetessége komoly kétségeket ébreszt az Andris Ameriks politikai tevékenységének, és így többek között európai parlamenti képviselői tevékenységének aláásására irányuló esetleges szándékot illetően; mivel a jelen ügyben rendelkezésre bocsátott információk és magyarázatok, többek között a Lett Köztársaság helyettes államügyésze által a vele folytatott véleménycsere során adott válaszok alapján a mentelmi jog felfüggesztésére irányuló kérelmet alátámasztó elemekkel kapcsolatban bizonytalanságok állnak fenn és az eljárást komoly kétségek övezik, többek között a mentelmi jog felfüggesztésére irányuló kérelemmel kapcsolatos mögöttes szándék tekintetében is;
M.	mivel ezért a jelek szerint olyan ügyről van szó, amelyben feltételezhető a fumus persecutionis esete, vagyis „konkrét bizonyítékok”[footnoteRef:4] utalnak arra, hogy a szóban forgó bírósági eljárást azzal a szándékkal indították, hogy aláássák Andris Ameriks politikai tevékenységét, többek között az Európai Parlament képviselőjeként folytatott tevékenységét; [4:  	A Bíróság 2020. szeptember 17-i Troszczynski kontra Európai Parlament ítélete, C-12/19, ECLI:EU:C:2020:725, 26. pont.] 

1.	úgy határoz, hogy nem függeszti fel Andris Ameriks mentelmi jogát;
2.	utasítja elnökét, hogy haladéktalanul továbbítsa ezt a határozatot és az illetékes bizottság jelentését a Lett Köztársaság illetékes hatóságának és Andris Ameriksnek.

